ຈີນຮຽກຮ້ອງໃຫ້ ສປຊ ຄໍ້າປະກັນ ການພັດທະນາ ດ້ານນີວເຄລຍ
ຈີນຮຽກຮ້ອງໃຫ້ ອົງການສິ້ງຊອມ ດ້ານນີວເຄລຍ ຂອງ ສປຊ ປັບປຸງການພັດທະນານີວເຄລຍ ໃຫ້ດີຂຶ້ນ.
ເວລານີ້ຈີນກໍາລັງຮຽກຮ້ອງໃຫ້ອົງການສິ້ງຊອມດ້ານນີວເຄລຍຂອງອົງການສະຫະປະ ຊາຊາດ ຈົ່ງປະຕິບັດການເພີ່ມຂຶ້ນ ເພື່ອຄໍ້າປະກັນການພັດທະນາພະລັງນີວເຄລຍ ທີ່ ມີຄວາມປອດໄພ ໝັ້ນຄົງ ແລະຍືນຍົງຖາວອນ ທ່ານ Wang Min ຮອງທູດພິເສດຈີນປະຈໍາອົງການສະຫະປະຊາຊາດ ກ່າວວ່າ ອົງ ການພະລັງງານປະລະມະນູສາກົນຄວນຈະຖອດຖອນບົດຮຽນທີ່ໄດ້ຮັບຈາກເຫດການ ລະລາຍຂອງໂຮງງານນີວເຄລຍຍີ່ປຸ່ນ ເພື່ອຍົກລະດັບມາດຕະຖານທີ່ຈະເປັນການປັບ ປຸງການຮັບມືສຸກເສີນໃນເຫດວິກິດການນີວເຄລຍທີ່ຈະເກີດຂຶ້ນໃນອະນາຄົດນັ້ນໄດ້ ທ່ານ ຫວັງ ມິນ ໄດ້ຮຽກຮ້ອງໃຫ້ອົງການພະລັງງານປະລະມະນູສາກົນ ຫລື IAEA ເມື່ອ ວັນອັງຄານວານນີ້ ໃຫ້ເພີ່ມການຊ່ວຍເຫລືອດ້ານວິຊາການແກ່ພວກປະເທດທີ່ກໍາລັງພັດ ທະນາທັງຫລາຍຕື່ມອີກ ແລະປັບປຸງໂຄງລ່າງພື້ນຖານຂອງພວກປະເທດທີ່ຊົມໃຊ້ໄຟຟ້າ ນີວເຄລຍເທື່ອທໍາອິດ ຈີນແມ່ນພວມພົວພັນໃນໂຄງການກໍ່ສ້າງໂຮງງານນີວເຄລຍທີ່ສໍາຄັນແຫ່ງນຶ່ງ ແລະໄດ້ສະ ແດງຄວາມສົນໃຈທີ່ຈະຂາຍໂຮງງານນິວເຄລຍ ໃຫ້ແກ່ ພວກປະເທດທີ່ກໍາລັງພັດທະນາ ຫລາຍໆປະເທດໄດ້ໂຈະແຜນການສ້າງໂຮງງານນີວເຄລຍແຫ່ງໃໝ່ຂອງພວກຕົນໄວ້ກ່ອນ ຍ້ອນຄວາມເປັນຫ່ວງຕ່າງໆນາໆຈາກວິກິດການນີວເຄລຍຂອງຍີ່ປຸ່ນທີ່ຜ່ານມານັ້ນ